ngunit ang matapang ay nilambanog ng palo at suntok, pinagkukurot ng mga babai na waring siya ang may ari ng mga baril. sa ermita ay lalong mahigpit ang nangyari, kahit hindi lubhang nabalita, gayong nagkaroon pa ng putukan. isang kawaning napakamaingat na nagbaluting mabuti ay nakakita, nang magtatakip silim, ng isang bulto sa kalapit ng kaniyang bahay; inakala na niyang buongbuo na yaon ay isang nag aaral, kayat pinaputukan ng dalawang putok ng rebolber. nang makita ang bulto pagkatapos ay isa palang beterana, kayat inilibing at, pax christi! sa dulungbayan ay umugong din ang ilang putok na ang napatay ay isang kaawaawang matandang bingi na hindi nakadingig sa quien vive ng bantay, at isang baboy na nakadingig ngunit hindi sumagot ng espana . ang matanday hindi nailibing kaagad sapagkat walang maibayad sa simbahan, at ang baboy ay pinagkainanan.